Treffurt

Treffurt estas urba komunumo en Germanio. Ĝi troviĝas en la distrikto Wartburg de la federacia lando Turingio. Ekde la komenco de 2019 ankaŭ la antaŭe najbara komunumo Ifta apartenas al la teritorio. Fine de la jaro  la urba komunumo havis  loĝantojn. Treffurt situas borde de la rivero Werra.

 Historio 
En 768 Karlo la Granda komisiis konstruon de la monaĥejo Homburg ĉe Unstrut apud Bad Langensalza. Li investis la senjorojn de Driefurt kiel voktojn super la monaĥejo. Treffurt havis sian unuan mencion en 1104 en dokumento de la majenca episkopo Ruthard.

Danke al la situo ĉe kruciĝo de du gravaj komercaj vojoj Treffurt jam en la mezepoko iĝis regiona centro. Por protektadi la transvadejojn jam en la 11-a jarcento ekkonstruiĝis la Burgo Normannstein. Sekve Treffurt rapide evoluis al regiona komerca loko kion kronis en 1333 urbaj privilegioj. En 1533 la imperiestro Karolo la 5-a donis rajton okazigi ĉiusemajnan bazaron sabate kaj pluse bazarojn en la festotagoj de Sanktaj Georgo kaj Simono.

Ekde 1336 la loko estis kuna heredaĵo en la manoj de la Elektoprinclando Saksio, de la Elektoepiskopujo Majenco kaj de la Landgrafujo Hesio-Kaselo,Alexander Jendorff: "Kondominatorische Herrschaftsbeziehungen im Konfessionellen Zeitalter: die Ganerbschaft Treffurt 1555–1630." Ĉe: Zeitschrift des Vereins für hessische Geschichte. (ZHG) 107/2002), p. 163–180 ĝis la 18-a jarcento kiam la majencanoj sole suverenis.

En 1807 Treffurt iĝis parto de la napoleona Reĝlando Vestfalio kaj en 1815 de Prusio (Distrikto Mühlhausen), en 1871 de la Germana Regno. En 1945 la regiono iĝis parto de Turingio, kaj kun ĝi en 1949 ekapartenis al GDR. En 1950 Treffurt iĝis parto de subdistrikto Eisenach kaj ekde 1952 (kun novaj limoj) de subdistrikto Eisenach ene de distrikto Erfurto. Tio validis ĝis 1994.

La evoluon de Treffurt bremsis la separo de la du germanaj ŝtatoj ĉar ĝi situis rekte ĉe la landlimo inter la komunisma GDR kaj la libera okcidenta Germanio. Kresko ekonomia kaj turisma ekfloro venis post la tielnomata "Turniĝo", la soci-politika transformiĝo de GDR en 1989-90-

 Vidindaĵoj 
 Regionhistoria muzeo de Treffurt
Urbodomo de Treffurt

 Gefiloj 
Adalbert von Harstall (1737–1814), lasta princ-ĉefepiskopo de Fulda
 Christian Muff (1841–1911), pedagogo kaj filologo
 Egon Bahr (1922–2015), socialdemokratia politikisto kaj ministro
 Walter Eichenberg (1922–2018), komponisto kaj dirigento
 Manfred Heise (* 1940), politikisto
 Eberhard Lorenz (* 1942), politikisto
 Hans-Dieter Genau (1951–1969), viktimo murdita de komunistaj pafistoj ĉe la landlimo

 Referencoj 

 Eksteraj ligiloj 
  ()

eta|maldekstra|300ra|<center>la burgo Normannstein vidata el la urbocentro de Treffurt

Kategorio:Distrikto Wartburg
Kategorio:Urboj de Turingio